Realizate în colaborare cu Imago Factory, tururile cuprind, alături de galeriile permanente ale MNAR (Galeria de Artă Veche Românească, Galeria de Artă Românească Modernă şi Galeria de Artă Europeană), şi muzeele-satelit: Muzeul Colecţiilor de Artă, Muzeul K.H. Zambaccian şi Muzeul Theodor Pallady.

Prin suita de imagini panoramice cu o perspectivă de 360 de grade, tururile virtuale îi oferă privitorului posibilitatea explorării în detaliu, la rezoluţie bună, a expunerilor permanente ale Muzeului Naţional de Artă al României. Lucrările reprezentative pot fi identificate (autor, datare, titlu) prin mouse-over. Astfel, iubitorii de artă din ţară şi din străinătate pot vizita muzeul şi virtual, de la distanţă.

Tururile sunt accesibile urmând link-ul: http://www.mnar.arts.ro/tur-virtual